ΓΡΑΠΤΗ ΕΡΩΤΗΣΗ E-2715/01

υποβολή: Daniel Varela Suanzes-Carpegna (PPE-DE) προς την Επιτροπή

(3 Οκτωβρίου 2001)

Θέμα: Σχέσεις ΕΕ-Βασιλείου του Μαρόκου

Απαντώντας στην ερώτησή μου Ε-2355/01(1), ο Επίτροπος Patten με παραπέμπει στην απάντηση που είχε δοθεί στην ερώτηση Ε-1228/01(2). Στην απάντηση αυτή, ο Επίτροπος Patten ανέφερε ότι η Κοινότηταπέγραψε συμφωνία με το Βασίλειο του Μαρόκου, η οποία ετέθη σε ισχύ την 1η Μαρτίου 2000. Η συμφωνία αυτή προβλέπει μακροπρόθεσμα τη δημιουργία ζώνης ελευθέρων συναλλαγών μεταξύ των δυο συμβαλλομένων μερών. Η δασμολογική κατάργηση την οποία συνεπάγεται η εφαρμογή της εν λόγω συμφωνίας θα έχει αφενός ως αποτέλεσμα να επιτευχθεί το σταδιακό άνοιγμα της μαροκινής αγοράς, γεγονός από το οποίο θα ωφεληθούν κοινοτικοί εμπορικοί φορείς και αφετέρου ναποχρεωθεί να καταβάλει μεγάλη προσπάθεια ο παραγωγικός τομέας του Μαρόκου προκειμένου να αντιμετωπιστεί ο κοινοτικός ανταγωνισμός. Το πρόγραμμα MEDA επινοήθηκε για να βοηθηθεί το Μαρόκο στην προσπάθειά του να βελτιώσει την κατάσταση της οικονομίας του κατά τη μεταβατική φάση προς τη δημιουργία της ζώνης ελευθέρων συναλλαγών. Ωστόσο, αξίζει ναπενθυμιστεί ότι στο πλαίσιο αυτό η δασμολογική κατάργηση συνεπάγεται, μετά τη θέση σε εφαρμογή της συμφωνίας σύνδεσης, βραχυπρόθεσμη μείωση του ετήσιου προϋπολογισμού του Μαρόκου που μετά βίας θα αντισταθμίζεται από το πρόγραμμα MEDA, δεδομένου του περιορισμένου ύψους των κοινοτικών πόρων για συνεργασία με τρίτες χώρες.

Οπογράφων ευρωβουλευτής εκφράζει την κατάπληξή του για την απάντηση αυτή, από την οποία απουσιάζει οποιαδήποτε αναφορά εκ μέρους της Επιτροπής στις διευκολύνσεις και την προτιμησιακή αντιμετώπιση που απολαμβάνουν και θα συνεχίσουν να απολαμβάνουν, στο πλαίσιο της συμφωνίας σύνδεσης, οι εξαγωγές, μεταξύ άλλων, των αγροτικών και αλιευτικών προϊόντων, από το Βασίλειο του Μαρόκου προς την Ευρωπαϊκή Ένωση. Δίδεται η εντύπωση ότι αυτή η συμφωνία σύνδεσης είναι επωφελής μόνο για την ΕΕ και αποτελεί μεγάλη θυσία εκ μέρους του Βασιλείου του Μαρόκου. Καμμία αναφορά δεν γίνεται επίσης στη σημαντική χρηματοδοτική αντιστάθμιση που προσέφερε η ΕΕ στο Βασίλειο του Μαρόκου για την ανανέωση της αλιευτικής συμφωνίας, επιπλέον των ενισχύσεων που προσφέρονται και θα συνεχίσουν να προσφέρονται στο πλαίσιο του προγράμματος MEDA.

1. Θα μπορούσε η Επιτροπή να μας ενημερώσει σχετικά με το συνολικό ετήσιο ποσό που εισπράττει και θα συνεχίσει να εισπράττει το Βασίλειο του Μαρόκου στο πλαίσιο του προγράμματος MEDA, τους στόχους του και τους τομείς για τους οποίους προορίζεται·

2. Θα μπορούσε η Επιτροπή να μας ενημερώσει σχετικά με τον βαθμό εκτέλεσης των κονδυλίων αυτών μέχρι σήμερα·

3. Θα μπορούσε η Επιτροπή να προσφέρει λεπτομερείς πληροφορίες σχετικά με τους όρους και την προτιμησιακή αντιμετώπιση των εξαγωγών αγροτικών και αλιευτικών προϊόντων του Βασιλείου του Μαρόκου προς της ΕΕ, στο πλαίσιο αυτής της συμφωνίας σύνδεσης·

(1) ΕΕ C 350 E της 11.12.2001, σελ 239.

(2) ΕΕ C 318 E της 13.11.2001, σελ 225.

Απάντηση του κ. Patten εξ ονόματος της Επιτροπής

(15 Νοεμβρίου 2001)

Η συμφωνία σύνδεσης με το Μαρόκο η οποία τέθηκε σε ισχύ την 1η Μαρτίου 2000 έχει ως αντικείμενο την εφαρμογή των στόχων της Ευρωμεσογειακής εταιρικής σχέσης που καθορίστηκαν στη Βαρκελώνη το 1995 και διευκρινίστηκαν κατά την τέταρτη Ευρωμεσογειακή Διάσκεψη τωνπουργών Εξωτερικών που πραγματοποιήθηκε στη Μασσαλία το Νοέμβριο του 2000. Η οικονομική συνεργασία με τους μεσογειακούς εταίρους αποσκοπεί στην καθιέρωση μιας περιφερειακής ζώνης ελευθέρων συναλλαγών και όχι στη θέσπιση διμερών μηχανισμών χρηματοδοτικής αντιστάθμισης.

Στην περίπτωση του Μαρόκου, η εφαρμογή των διατάξεων της συμφωνίας σύνδεσης που παραμένει το προνομιακό πλαίσιο της διμερούς συνεργασίας στο οποίο εντάσσεται το πρόγραμμα MEDA, δεν περιλαμβάνει καμία χρηματοδοτική αντιστάθμιση συνδεόμενη με ενδεχόμενες ζημίες που απορρέουν από απρόβλεπτες εξελίξεις των διαπραγματεύσεων σχετικά με τη συμφωνία αλιείας με το Μαρόκο.

Για την περίοδο 1995-2000, το συνολικό ποσό των έργων που ξεκίνησαν στο πλαίσιο του προγράμματος MEDA και του Πρωτόκολλου για το Μαρόκο ανέρχεται σε 796,6 εκατ.. Για το έτος 2000, το ποσό των έργων που ξεκίνησαν ανέρχεται σε 140,6 εκατ.

Τα ποσά που δεσμεύθηκαν το 2000 (ήτοι 140,6 εκατ.) κατανεμήθηκαν ανάλογα με τους τομείς παρέμβασης προτεραιότητας ως εξής:

- 52 εκατ. για την αναδιάρθρωση του χρηματοπιστωτικού τομέα,

- 50 εκατ. για την αναδιάρθρωση του τομέα τηςγείας,

- 27,6 εκατ. για τον εκσυγχρονισμό των δικαστικών αρχών,

- 9 εκατ. για τη συμμετοχική αγροτική ανάπτυξη στην Kenifra,

- 1,9 εκατ. για την διαχείριση στερεών αποβλήτων στην Essaouira.

Ο συντελεστής ανάληψηποχρεώσεων/πληρωμή για την περίοδο 1995-1999 (έναρξη του προγράμματος MEDA) είναι 20,9 %. Για το έτος 2000, ο συντελεστής είναι 28 %.

Όσον αφορά τον αγροτικό τομέα, η συμφωνία σύνδεσης περιέχει μια ρήτρα αναθεώρησης που προβλέπεται στο άρθρο 16. Η ρήτρα αυτή διευκρινίζει ότι η Κοινότητα και το Μαρόκο εφαρμόζουν σταδιακά μια μεγαλύτερη ελευθέρωση των αμοιβαίων συναλλαγών τους γεωργικών προϊόντων και προϊόντων αλιείας.

Κατά τη διάρκεια του συμβουλίου σύνδεσης ΕΚ/Μαρόκου της 9ης Οκτωβρίου 2001 στο Λουξεμβούργο, αμφότερα τα μέρη δήλωσαν ότι η επαναδιαπραγμάτευση των γεωργικών πρωτοκόλλων πρέπει να εισέλθει σε μια ενεργό φάση και να ολοκληρωθεί πριν από το τέλος του 2002. Κατά συνέπεια, είναι πρόωρο και μη ενδεδειγμένο στο παρόν στάδιο να περιγραφούν οι ενδεχόμενοι προτιμησιακοί όροι από τους οποίους θα μπορούσε να επωφεληθεί το Μαρόκο.

Το Αξιότιμο Μέλος αναφέρεται στις ισχύουσες προτιμήσεις, οι οποίες περιέχονται εκτενώς στο πρωτόκολλο 1 της απόφασης του Συμβουλίου και της Επιτροπής για τη σύναψη της συμφωνίας σύνδεσης μεταξύ των Ευρωπαϊκών Κοινοτήτων και του Βασιλείου του Μαρόκου(1).

(1) ΕΕ L 70 της 18.3.2000.